Ons beoefen bikram joga, maak musiek en smul aan appeltert!
Heino kry vir die akteur Jacques Bessenger by 'n joga studio vir 'n bikram joga sessie. Hier beoefen hulle joga in 'n kamer wat to 40 grade Celsius verhit kan word sodat jy alle gifstowwe kan uit sweet terwyl jy oefen.
Jacques het al op die ouderdom van 10 besluit hy wil 'n akteur word en ons het hom in flieks soos Verraaiers, Sink en Jonathan: Die Movie al gesien.
Vicky gaan maak 'n draai by die skrywer, Arina du Plessis, in die kombuis waar sy vir ons 'n heerlike appeltert bak. Sy het al honderde resepte vir verskillende publikasies geskryf en haar nuutste resepteboek, Plaaskos, is nou ook op die rakke.
Ons gaan loer in by Veronica Fourie by die SAUK radiostudio in die Oos-Kaap. Die bekroonde radiojoernalis wys vir ons hoe dit in die ou dae gewerk het en hoe maklik dit nou is om klankgrepe bymekaar te stel!
Heino gaan ontmoet vir die gospelsanger Jan de Wet en vat hom vir 'n rit op sy gunsteling ysterperd en ons gesels met die Manne Wat Glo.